text: Koltursferð við Niclas í Koltri
text: #000004
text: Á Koltursferðini í 1978 saman við Niels Juel, greiddi Niclas í Koltri frá staðarnøvnum, fuglaveiði, nótakastið, útróðri, torvskurði, landbrúki og øðrum viðurskiftum í Koltri.
text: #000005
text: Niclas í Koltri (Niclasen) var føddur 28. apríl 1909 og andaðist 19. desember 1991. Hann var giftur Elisabeth og tey fingu tveir synir. Niclas Meinhard, sum býr í Norra, og Kristian Henry. Hann doyði bert 33 ára gamal í bilvanlukku í Týsklandi.
text: #000006
text: Niclas og Elisabeth fluttu til Havnar í 1961 og búsettist á Heygnum Mikla. Har helt kendi bátasmiðurin fram at smíða bátar, sum til samans mundu tátta í einar 400 í tali. Elisabeth hjálpti eisini til í bátasmiðjuni, og Niclas helt hon var eisini før fyri at byggja bátar einsamøll.
text: #000007
text: Grannin hjá honum, Pætur Hansen, sigldi Niclas og Niels Juel runt oynna í bátinum ”Barbara”, sum Niclas hevði bygt til hansara. Pætur var fyri tí vanlukku at missa bæði beinini í einari vanlukku umborð á ”Hvítubjørn”, sum hann førdi. Niclas bygdi honum bátin, so hann fekk manerera einsamallur umborð, hóast hann gekk við protesum. Nólsoyingurin Hannis Pætur Hansen var føddur í 1929 og andaðist 79 ára gamal í 1998.
text: #000008
text: Jógvan Arge flutti fram røðu í Koltri, tá báturin Svarti kom aftur í oynna og var settur í Svartaneyst til framsýningar. Hann segði tá soleiðis um bátasmiðin Niclas í Koltri:
text: #000010
text: Tað er mær ein heiður at vera biðin at siga nøkur orð, nú hesin gamli báturin, sum smíðaður er í Koltri fyri mongum árum síðani, er komin aftur í oynna at vera ein partur av mentanarliga arvinum Heimi í Húsi.
text: #000011
text: Hann fer at standa her í Svartaneysti sum eitt minni um føroyskt bátasmíð og um bóndan og bátasmiðin Niclas í Koltri, sum var eitt við Koltursnavnið, og tann, sum fólk í okkara tíð hava knýtt einamest at hesum sjáldsama oyggjanavni.
text: #000012
text: Bjørn Patursson tók fegin av, tá báturin stóð honum í boði. Hann hevur skipað fyri at seta hann í stand, so hann kann verða ein viðkomandi sýnislutur her á savninum.
text: #000013
text: Koltursmenn livdu ikki av jørðini og bjørgunum eina, men eisini av útróðri, og skuldu teir nakran veg, so máttu teir í bát. Tí var tað ikki verri at vera førur fyri at smíða sínar egnu bátar.
text: #000014
text: Hugin til bátasmíð hevði Niklas ikki frá fremmandum. Pápin smíðaði einar 12 bátar. Hann fekk sær smiðju í Uttari í Stovu Norðuri í Gerðum, tá fólkini, sum har høvdu húsast, vóru flutt av oynni.
text: #000018
text: Sum fráleið gjørdist Niklas einamest kendur fyri kappróðrarbátarnir. Tað var hann, sum legði leiðina fyri sniðið á kappróðrarbátinum. Hann legði fyri við áttamannafarinum Miðvingi í 1957. Hesin bátur vann so dyggiliga á øllum hinum, at øll róðrarfeløg síðani vildu hava Niklas at smíða sær bátarnar.
text: #000024
text: Niklas fekk betri stundir til bátasmíðið, tá hann og konan Elisabeth frá Gjógv fluttu til Havnar tíðliga í sekstiárunum, og tá Niklas gavst við bátasmíðinum, hevði hann smíðað meir enn 400 bátar.
text: #000026
text: Hesin báturin, sum vit hava fyri okkum, er eitt seksmannafar, sum Niklas smíðaði til sín sjálvs her úti í Koltri í 1936. Tá hann flutti av oynni, lat hann bátin av hondum. Fyrst fór hann til Skopunar, síðani til Dals og higar er hann komin aftur úr Haraldssundi.
text: #000027
text: Andrass Jacobsen ætlaði at lata bátin fara á nýggjársbálið, men spurdi kortini Bjørn Paturson, um áhugi var fyri at fáa bátin aftur í Koltur. Hann ivaðist ikki eina løtu.
text: #000028
text: Bjørn bað so ein bátasmið væla sær um bátin. Hann helt, at tað fór ikki at loysa seg at umvæla hendan gamla skrokkin, men Bjørn helt upp á sítt – og her stendur hann nú sum eitt virðiligt umboð fyri bátasmíðið hjá Niklasi í Koltri.
text: #000029
text: Mentamálanevndin hjá Tórshavnar býráð helt hugskotið vera bæði viðkomandi og áhugavert, nú býlingurin Heimi í Húsi skuldi endurbyggjast við sínum sethúsum og úthúsum, og játtaði at stuðla átakinum at endurreisa bæði neyst og bát.
text: #000030
text: Tað finst valla betri dagur enn jóansøkuaftan at heiðra minnið um Niklas í Koltri og hansara bátasmíð. Hendan sum aðrar stevnudagar sat hann spentur og lurtaði eftir, um hansara bátar stóðu seg í kappingini ella hvør av hansara bátum fór at vera bestur. Í eitt mannaminni vartað soleiðis, at hvussu ið víkti og vendi, so vóru tað bátar hjá Niklasi í Koltri, sum vunnu.
text: #000031
text: Nú báturin hevur skift hendur, fer hann eisini at skifta navn, og navnið verður kunngjørt við einum ørindi, sum Bjørn hevur sett saman í nátt::
text: #000032
text: Vælkomin aftur í heimasjógv, bátleysur maður saknar teg nógv. Vælkomin aftur úr Haraldssundi, har nýggjársbál tú blivið mundi. Nú ert tú komin í trygga havn, – SVARTI verður títt nýggja navn.
text: #000033
text: Jógvan Arge heitti síðani á mannamúgvuna um at rópa eitt trífalt livi fyri Svarta og væl varð tikið undir. Síðani var báturin drigin í Svartaneyst Hann hevði verið óvanliga lættur at rógva, søgdu teir royndu róðrarmenninir, sum mannaðu hann úr Kirkjubø út í Koltur.
text: #000034
text: Ein summardag í 1976 flotaðu Hanus í Glasstovu og ...
text: #000040